Antanas Maciulevičius (1948)

Antanas Maciulevičius (g. 1948 m. gegužės 3 d. Darsūniškyje , Kaišiadorių raj.) – Lietuvos kino režisierius. 

 Biografija 

Gimė 1948 m. gegužės 3 d. Darsūniškyje, Kaišiadorių rajone, miškininko tremtinio Alberto Maciulevičiaus šeimoje. Brolis – aviatorius Rimvydas Maciulevičius.

Baigė Darsūniškio aštuonmetę mokyklą. Šeimai persikėlus į Švenčionių rajoną, mokėsi Švenčionėlių vidurinėje mokykloje. 1982 m. baigė režisūros fakultetą Maskvos VGIK. Buvo Juozo Miltinio auklėtinis, baigė jo dramos studiją.

A. Maciulevičius ne tik dirba režisieriaus darbą, bet ir savo unikalią patirtį perteikia vaikams bei jaunimui paties įkurtoje Kūrybinių galių ugdymo studijoje „Kastalija“.http://kastalija.lt/placiau-pradinis/  Studija „Kastalija“
Joje mokiniai  užsiima savikūra ir savišvieta.

 Kūrybos bruožai 

A. Maciulevičius savo kūrybos kelyje pirmąjį apdovanojimą pelnė Respublikinio kino mėgėjų festivalio vaidybinių filmų kategorijoje. Tai, galimai, ir tapo lemiančiu faktoriumi pasirenkant profesiją. Aukštosios kino mokyklos VGIK baigimą 1982 m. pažymėjo diplominiu darbu, kurio meno vadovu buvo Vytautas Žalakevičius. Kūrybinės asmenybės formavimui neabejotiną įtaką turėjo ir bendravimas su Panevėžio dramos teatro įžymybėmis, ir su joms vadovavusiu Juozu Miltiniu. 

Darbo Lietuvos kino studijoje metais įamžino svarbiausius valstybės įvykus, asmenybes. Jis perprato šio metraštinio dokumentikos žanro specifiką ir tapo vienu pagrindinių „laiškų ateičiai“ autoriumi.

A. Maciulevičius atstovauja meninės dokumentikos kryptį, jungiančią unikalių dokumentų autentiškumą su laisvu meninių situacijų režisavimu. Jo kūryboje pastebima J. Miltinio mokyklos įtaka. A. Maciulevičiaus filmai ne paprasti, faktografiški laiko liudijimai, bet kūrybiškai įprasminti, gausūs simbolikos, aliuzijų, įvairių kultūros ženklų. Orvydų dvasiai interpretuoti, sureikšminti ir išsaugoti buvo skirtas „Akmenorius“. Romantinė jausena, simbolinė mąstysena, asocialūs pasižvalgymai vienija „Akis virš kryžių“, „Lietuvą tarp praeities ir ateities“, „Ecce homo“, „Labas vakaras, monsieur Miltini!“ ir kt.

 Filmografija 

A. Maciulevičius sukūrė keletą epizodinių vaidmenų kine:

 „Petro jaunystė“ (Peters Jugend, 1980 m., VDR, SSRS)
 „Didelių darbų pradžioje“ (В начале славных дел, 1980 m., VDR, SSRS)

Režisuoti  filmai:

 „Mylimoji iš raudono namo“ (1989 m., 30 min.)
 „Kiek iki Memelio?“ (1981 m.)
 „Neapykantos pamokos“ (1983 m.)http://www.lfc.lt/lt/Page=AMovieList&ID=422&GenreID=454 Filmas „Neapykantos pamokos“
 „Akys virš kryžių“ (1989, 30 min.) http://www.lfc.lt/lt/Page=AMovieList&ID=6385&GenreID=455&Y=&C=A Akys virš kryžių 
 „Ecce Homo“ (1990 m., 60 min.)
 „Akmenorius“ (1994 m., 60 min.)
 „Labas vakaras, monsieur Miltini“ (2007 m.)https://kultura.lrytas.lt/-13185820901318426407-filmo-labas-vakaras-monsieur-miltini-per%C5%BEi%C5%ABra.htm  Apie filmą „Labas vakaras, monsieur Miltini“

Kino apybraižos „AVIACIJOS PASAULIS“:
 Nr. 13 (82) 2005 liepos 1 d. „Didžioji banga“
 Nr.17 (86) 2005rugpiūčio 26 d. „Stradivarijaus smuikas“
 Nr. 20 (89) 2005 spalio 7 d. „Sidabrinė grandinėlė“

Valstybės kino metraštis:
 „Karalius Mindaugas“ (2003 m., 30 min.)
 „Algirdas Brazauskas. Monologai.“ (2003 m., 30 min.)
 „Trys naktys“, 2005 m. 30 min.
 „Europos laive. Pirmieji metai.“ (2005 m., 26 min.)
 „Lietuvos kelio beieškant“, (2005 m. 32 min.)
 „Įvykiai-2005“ (2005 m., 28 min.)
 „Žvilgsnis į ateitį“, (Lietuvos fizikos mokslas – 2006 m.) (2006 m., 23:30 min.)
 „Miškas ošia, verkia, gaudžia...“ (2005 m., 25:30 min.)
 „Lietuvos energetika“ (2005 m., 25:40 min.)
 „Savivaldybių tarybų rinkimai“ (2007 m., 24 min.)
 „Konstitucijos sargyboje“ (Aštuoni monologai) (2007 m., 27 min.)
 „Lietuvos istorija Giedriaus Kazimierėno tapyboje“ (2007 m., 27 min.)
 „Šimtamečiai.(V.J. Jonynas, J. Miltinis, B. Brazdžionis.)“ (2007 m., 22:30 min.)
 „Traukinys link ateities“ (2007 m., 25 min.)
 „Ar lietuviai atras Lietuvą?“ (2008 m., 25 min.)
 „Bendrinė kalba ir tarmės“     (2008 m. 22 min.)
 „Disidentai“ (2008 m., 30 min.)
 „Seimo rinkimai – 2008 m.“ (2008 m., 30 min.)
 „Lietuvos Respublikos Prezidento rinkimai. Rinkimai į Europarlamentą“ (2009 m., Nr. 1 (1842), 29 min., Op. Viktoras Radzevičius)
 „Lietuvos savivaldos perspektyvos“ (2011 m., Nr. 2 (1850), 27;59 min., Op. Kornelijus Matuzevičius)
 „Kaip valdyti valstybę“ (2012 m., Nr.1 (1853), 27;46 min., Op. Kornelijus Matuzevičius)
 „Meilei Lukšienei  100 metų“ (2013 m., Nr.1 (1855), 28;08 min., Op. Kornelijus Matuzevičius)
 „Pinigai, pilietis valstybė“ (2013 m., Nr.5 (1859), 21;41 min., Op. Kornelijus Matuzevičius)
 „Lietuvos energetikos kelias“ (2013 m., Nr.7 (1861), 26;40 min., Op. Kornelijus Matuzevičius)
 „LR Prezidento ir Europos parlamento rinkimai 2014“ (2014 m., Nr.1 (1863), 29;28 min., Op. Kornelijus Matuzevičius)
 „Lietuvos archyvai – tautos istorinė atmintis“ (2014 m., Nr.3 (1865), 35;16 min., Op. Kornelijus Matuzevičius)
 „Lietuvos pramonės pokyčiai“ (2014 m., Nr.7 (1869), 25;32 min., Op. Kornelijus Matuzevičius)
 „Energetinė nepriklausomybė“ (2015 m., Nr.4 (1874), 20;47 min., Op. Kornelijus Matuzevičius)
 „Lietuvos nepriklausomybės akto atkūrimo 25-metis. Mykolo Kleopo Oginskio 250-osios gimimo metinės“ (2015 m., Nr.6 (1876), 32;28 min., Op. Kornelijus Matuzevičius)

 Šaltiniai 

 Nuorodos 

 Antanas Maciulevičius (kinosajunga.lt)
 Antanas Maciulevičius (www.kino-teatr.ru)

Kategorija:Lietuvos kino režisieriai